સ્કોટલેન્ડમાં જન્મેલાં ફાર્બસ (બ્રિટીશ ઉચ્ચાર પ્રમાણે ફૉર્બ્સ પણ ગુજરાતી સાહિત્ય-ચર્ચાઓમાં ફાર્બસના નામે ઓળખાતા સરકારી અધિકારી) પોતાના કોલેજના અભ્યાસકાળ દરમ્યાન જ સર વિલિયમ જોન્સનાં પુસ્તકોના અભ્યાસને કારણે ભારત પ્રત્યે આકર્ષાયા હતા. આથી તેઓ ઇસ્ટ ઇન્ડિયા કંપનીની સિવિલ સર્વિસમાં જોડાયા હતા. ઈ.સ. ૧૮૪૩ના ડિસેમ્બરની ૩૦મી તારીખે તેમણે પહેલી વાર મુંબઈની ધરતી પર પગ મૂક્યો હતો.